ഇന്ത്യയിലെത്തുന്ന ബ്രിട്ടീഷ് പൗരന്മാര്ക്ക് ഏര്പ്പെടുത്തിയ നിയന്ത്രണം പിന്വലിച്ച് കേന്ദസര്ക്കാര് ന്യൂഡല്ഹി : ഇന്ത്യയിലെത്തുന്ന ബ്രിട്ടീഷ് പൗരന്മാര്ക്ക് ഏര്പ്പെടുത്തിയ നിയന്ത്രണം കേന്ദസര്ക്കാര് പിന്വലിച്ചു. ഇത് സംബന്ധിച്ച ഉത്തരവ് കേന്ദ്ര ആരോഗ്യ മന്ത്രാലയം പുറത്തിറക്കി. ഒക്ടോബര് ഒന്നിന് പ്രഖ്യാപിച്ച നിയന്ത്രണങ്ങളാണ് പിന്വലിച്ചത്. ഇന്ത്യക്കാര്ക്ക് ഏര്പ്പെടുത്തിയ നിയന്ത്രണം ഇംഗ്ലണ്ട് പിന്വലിച്ചതിന് പിന്നാലെയാണ് നടപടി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഇംഗ്ലണ്ടില് നിന്ന് രണ്ട് ഡോസ് വാക്സിനെടുത്തവര്ക്കും നിര്ബന്ധിത ക്വാറന്്റീന് ഏര്പ്പെടുത്തി. ഇത് പിന്വലിച്ചതോടെ യാത്രക്കാര് ഈ വര്ഷം ഫെബ്രുവരിയില് ഉണ്ടായിരുന്ന പഴയ മാനദണ്ഡങ്ങള് പാലിച്ചാല് മതിയാകുമെന്ന് ആരോഗ്യ മന്ത്രാലയം വ്യക്തമാക്കി. പത്ത് ദിവസത്തെ നിര്ബന്ധിത ക്വാറന്റീനാണ് ഇന്ത്യ ഏര്പ്പെടുത്തിയിരുന്നത്. ഇന്ത്യയിലേക്ക് വരുന്നതിന് മുന്പും ശേഷവും ആര്ടിപിസിആര് പരിശോധന നിര്ബന്ധമായിരുന്നു. എട്ട് ദിവസത്തെ ക്വാറന്റീന് ശേഷവും ആര്ടിപിസിആര് പരിശോധന നടത്തണം. Read Also : നിലപാട് തിരുത്തി ബ്രിട്ടന് കൊവിഷീല്ഡിന് അംഗീകാരം ഇന്ത്യയില് നിന്നുള്ളവര്ക്ക് രണ്ട് ഡോസ് വാക്സിന് സ്വീകരിച്ചാലും ക്വാറന്റീന് വേണമെന്ന് ബ്രിട്ടന് നിര്ദേശിച്ചിരുന്നു. ബ്രിട്ടന്റെ നിര്ബന്ധിത നടപടിയില് ഇന്ത്യ എതിര്പ്പ് പ്രകടിപ്പിച്ചിരുന്നു. ബ്രിട്ടന്റെ തീരുമാനം ഇന്ത്യയില് നിന്നുള്ള യാത്രക്കാര്ക്ക് തിരിച്ചടിയാണെന്നും വിദേശകാര്യ സെക്രട്ടറി ഹര്ഷവര്ധന് ശിഖ്ള പ്രതികരിച്ചിരുന്നു. ബ്രിട്ടന് നയം മാറ്റിയില്ലെങ്കില് ഇന്ത്യയും സമാനനയം സ്വീകരിക്കുമെനന്നായിരുന്നു ഇന്ത്യയുടെ നിലപാട്. Also read ദേഹാസ്വാസ്ഥ്യത്തെ തുടര്ന്ന് മുന് പ്രധാനമന്ത്രി മന്മോഹന് സിംഗ് ആശുപത്രിയില് പി എം ഗതി ശക്തി പദ്ധതിക്ക് തുടക്കമിട്ട് പ്രധാനമന്ത്രി കേന്ദ്രമന്ത്രി അജയ് മിശ്രയെ പുറത്താക്കണം : രാഷ്ട്രപതിയെ കണ്ട് രാഹുലും പ്രിയങ്കയും ഇന്ത്യയില് നിന്ന് രണ്ട് ഡോസ് കൊവിഷീല്ഡ് സ്വീകരിച്ചവരാണെങ്കിലും ബ്രിട്ടണിലെത്തിയാല് 10 ദിവസം ക്വാറന്റീനില് പ്രവേശിക്കണമെന്നായിരുന്നു ബ്രിട്ടന്റെ നിലപാട്. അതേസമയം ഇന്ത്യയില് നിന്ന് കൊവിഷീല്ഡ് സ്വീകരിച്ചവര്ക്ക് ക്വാറന്റീന് ഏര്പ്പെടുത്തുന്നതുപോലെ യൂറോപ്പ്, അമേരിക്ക എന്നിവിടങ്ങളില് നിന്ന് ആസ്ട്ര സെനകയുടെ വാക്സിനെടുത്തവര്ക്ക് ക്വാറന്റീന് ബ്രിട്ടന് നിഷ്കര്ഷിച്ചിരുന്നില്ല.